Дарэчы, пра жонак міліцыянераў. Ведаеце, якімі перавагамі яны валодаюць? Вядучыя падказалі: па-першае, іх мужам выдаюць бясплатную форму; па-другое, калі дома — канфлікт, можна не выклікаць міліцыю, бо яна ўжо тут; па-трэцяе, тэарэтычна кожны сяржант міліцыі можа стаць генералам, а яна такім чынам — генеральскай жонкай. Увогуле жарты, падрыхтаваныя вядучымі, стваралі нязмушаную і прыемную атмасферу. Уздымалі святочны настрой і песні ў выкананні Яўгена Ярмаковіча, Вікторыі Стэрнад, Віталя Кісяля, Анжалікі Кароль, Вікторыі Багінскай. Віншаванні, кветкі, узнагароды, музычныя нумары — іх ніколі не бывае зашмат, і заўсёды яны надоўга застаюцца ў памяці. Так было і на гэты раз: усё для тых, хто гатовы ў любы момант прыйсці на дапамогу, як таго патрабуе прафесійны і грамадзянскі абавязак.